Λόρδος Βόλντεμορτ

Ο **Λόρδος Βόλντεμορτ** (αγγλικά: Lord Voldemort, πραγματικό όνομα: Tom Marvolo Riddle) είναι φανταστικός χαρακτήρας της σειράς βιβλίων *[[Χάρι Πότερ]]* της Τζ. Κ. Ρόουλινγκ και ο μεγαλύτερος εχθρός του Χάρι Πότερ. Ο Λόρδος Βόλντεμορτ έκανε την πρώτη του εμφάνιση στο πρώτο βιβλίο της σειράς, Ο Χάρι Πότερ και η Φιλοσοφική Λίθος. Γνωστός και ως Άντον Μόρβολ Χερτ, εμφανίστηκε σε όλα τα βιβλία της σειράς, εκτός από το τρίτο, Ο Χάρι Πότερ και ο Αιχμάλωτος του Αζκαμπάν. Ο Βόλντεμορτ εμφανίστηκε επίσης και σε όλες τις αντίστοιχες κινηματογραφικές ταινίες, εκτός από την τρίτη.

Η κοινότητα των μάγων τον φοβάται τόσο πολύ ώστε αρνούνται να προφέρουν το όνομα του, αποκαλώντας τον "Ο Ξέρεις Ποιος" ή "Ο Ακατονόμαστος". Ακόμη και οι οπαδοί του τον αποκαλούν "Άρχοντα του Σκότους". Είναι εκείνος που σκότωσε τον Μαγκλ πατέρα του, τον Τομ Ριντλ πρεσβύτερο σε ηλικία 16 ετών, ενώ η μητέρα του Μερόπη Γκάουντ, πέθανε στη γέννα του. Δεν είναι άλλος από τον παλαιό τότε μαθητή του Χόγκουαρτς Τομ Μόρβολ Ριντλ, τον τελευταίο απόγονο του Σαλαζάρ Σλίθεριν από την πλευρά της μητέρας του, ενώ ο πατέρας του ήταν Μαγκλ. Ήταν αυτός που άνοιξε για πρώτη φορά την Κάμαρα με τα Μυστικά και απελευθέρωσε το Βασιλίσκο. Έχει μοιράσει την ψυχή του σε 7 πεμπτουσιωτές για να γίνει αθάνατος.

## Εμφανίσεις

### ''Η Φιλοσοφική Λίθος''
Ο Λόρδος Βόλντεμορτ κάνει την πρώτη του εμφάνιση στο βιβλίο ''Η Φιλοσοφική Λίθος''. Σε αυτή την ιστορία, η Ρόουλινγκ τον παρουσιάζει ως τον Άρχοντα του Σκότους ο οποίος έχει δολοφονήσει τους γονείς του πρωταγωνιστή Χάρι Πότερ και προσπαθεί χωρίς επιτυχία να ανακτήσει το διαλυμένο του σώμα κλέβοντας την επονομαζόμενη Φιλοσοφική Λίθο την οποία τη δημιούργησε ο Άλμπους Ντάμπλντορ και ο Νίκολας Φλαμέλ. Ο Βόλντεμορτ, εκείνη τη χρονιά, για να επιβιώσει μπαίνει μέσα στο σώμα του καθηγητή άμυνας των σκοτεινών τεχνών, εκτελώντας του την εξουσιαστική κατάρα ώστε να μην πεθάνει και να καταφέρει να έρθει σε επαφή με τον Χάρι Πότερ και να τον σκοτώσει.Γράφοντας το βιβλίο αυτό, η Ρόουλινγκ έθεσε ως βάση ότι οι γονείς του Χάρι Πότερ έχουν δολοφονηθεί από τον πανίσχυρο σκοτεινό μάγο Λόρδο Βόλντεμορτ, αλλά επειδή η μητέρα του Χάρι είχε θυσιαστεί γι' αυτόν και του πρόσφερε την ασπίδα της αγάπης, ο μικρός Χάρι επέζησε όταν ο Βόλντεμορτ προσπάθησε να τον σκοτώσει με τη φονική κατάρα. Ο Βόλντεμορτ χάνει το σώμα του και ο Χάρι από τότε έχει ένα μυστήριο σημάδι στο μέτωπο του.

### ''Η Κάμαρα με τα Μυστικά''
Στο δεύτερο βιβλίο, ''Η Κάμαρα με τα Μυστικά'', η Ρόουλινγκ εισάγει τον χαρακτήρα Άντον Μόρβολ Χέρτ (στα αγγλικά Tom Marvolo Riddle), που ζει μέσα σε ένα μαγικό ημερολόγιο. Το ημερολόγιο αυτό βρίσκει η Τζίνι Ουέσλι, η οποία μοιράζεται τους βαθύτερους φόβους της με τον Άντον, που της δείχνει συμπόνια. Ωστόσο, καθώς κλιμακώνεται η ιστορία, αποκαλύπτεται ότι το όνομα Άντον Μόρβολ Χερτ είναι αναγραμματισμός της φράσης "Άρχων Βόλντεμορτ" και ο Άντον είναι μία μορφή του Λόρδου Βόλντεμορτ. Ο Άντον γινόταν όλο και πιο ισχυρός καθώς η Τζίνι φανέρωνε τα συναισθήματα της στο ημερολόγιο. Τελικά, ο Βόλντεμορτ κατέλαβε το σώμα της και τη χρησιμοποίησε για να ανοίξει την Κάμαρα με τα Μυστικά και να ελευθερώσει το Βασιλίσκο, ο οποίος μαρμάρωσε πολλούς μαθητές κατά τη διάρκεια της χρονιάς. Τελικά, ο Χάρι καταφέρνει να εξοντώσει τον Χερτ από το ημερολόγιο και τον Βασιλίσκο και να αποτρέψει το κλείσιμο της Σχολής. Στο βιβλίο ''Ο Ημίαιμος Πρίγκηψ'', ο Ντάμπλοντορ αποκαλύπτει στον Χάρι ότι το μαγικό ημερολόγιο ήταν ένας από τους Πεμπτουσιωτές του Βόλντεμορτ -ένα αντικείμενο που περιέχει ένα κομμάτι της ψυχής του.

**Ελληνική εκδοχή ονόματος**

Σύμφωνα με τα πρωτότυπα βιβλία της Ρόουλινγκ, το όνομα του Λόρδου Βόλντερμορτ είναι Τομ Μάρβολο Ριντλ (Tom Marvolo Riddle) και όχι Άντον Μόρβολ Χερτ, όπως γράφεται στις ελληνικές μεταφράσεις των βιβλίων. Στην ελληνική εκδοχή του βιβλίου ''Η Κάμαρα με τα Μυστικά'', χρησιμοποιήθηκε το όνομα "Άντον Μόρβολ Χερτ" αντί για "Τομ Μάρβολο Ρίντλ" (το οποίο αποτελεί αναγραμματισμό της φράσης "I am Lord Voldemort", δηλ. "Είμαι ο Λόρδος Βόλντεμορτ"), και προέκυψε ο αναγραμματισμός "Άρχων Βόλντεμορτ".

### ''Ο Αιχμάλωτος του Αζκαμπάν''
Στο τρίτο βιβλίο, ''Ο Αιχμάλωτος του Αζκαμπάν'', ο Βόλντεμορτ δεν εμφανίζεται ούτε με πραγματική υπόσταση αλλά ούτε και με κάποια μαγική μορφή. Ο Χάρι, ωστόσο, ακούει τη φωνή του όταν λιποθυμάει από τις επιδράσεις Παραφρόνων. Προς το τέλος του βιβλίου αποκαλύπτεται ότι ο δούλος είναι ο Πίτερ Πέτιγκριου, ο οποίος μετά την πτώση του Βόλντεμορτ παρέμεινε κρυμμένος και μεταμορφώθηκε σε ποντίκι, το οποίο πήρε ο Ρον Ουέσλι σαν κατοικίδιο, με το όνομα Σκάμπερς.

### ''Το Κύπελλο της Φωτιάς''

Στο τέταρτο βιβλίο της σειράς, *[[Ο Χάρι Πότερ και το Κύπελλο της Φωτιάς]]*, ο Βόλντεμορτ εμφανίζεται στην αρχή και κατά τη κλιμάκωση της πλοκής. Τα φαινομενικά ασύνδετα γεγονότα που παρουσιάζονται κατά τη διάρκεια της ιστορίας αποτελούν τα κομμάτια ενός παζλ που θα συμπληρωθεί μόνο στο τέλος όπου αποκαλύπτεται ότι ο υπηρέτης του Βόλντεμορτ Μπάρτι Κράουτς ο Νεότερος μεταμφιεσμένος ως ο καθηγητής του Χόγκουαρτς Τρελομάτης Μούντι κατεύθυνε τα γεγονότα στο Τρίαθλο Μαγείας προς όφελος του Χάρι. Ο στόχος του Βόλντεμορτ ήταν να μεταφέρει το Χάρι κάτω από την προστασία του Ντάμπλοντορ στο νεκροταφείο του Λιτλ Χάνγκλετον όπου ήταν ο Οικογενειακός τάφος των Χερτ. Ο Χάρι φτάνουν μαζί με το Σέντρικ Ντίγκορι στο Κύπελλο και μεταφέρονται στο νεκροταφείο όπου ο Πέτικγριου σκοτώνει το Σέντρικ και αιχμαλωτίζει τον Χάρι. Ο Πέτιγκριου χρησιμοποιεί το αίμα του Χάρι για να εκπληρώσει ένα αρχαίο τελετουργικό μαύρης μαγείας με αποτέλεσμα ο Βόλντεμορτ να ανακτήσει το σώμα του και όλες του τις μαγικές δυνάμεις. Αποκαλύπτεται τελικά ότι ενώ ήταν στην Αλβανία, ο Πέτιγκριου αιχμαλωτίζει την υπάλληλο του Υπουργείου Μαγείας Μπέρθα Τζόκινς και τη βασανίζει μέχρι θανάτου υπό τις οδηγίες του Βόλντεμορτ για πληροφορίες σχετικά με το υπουργείο. Από αυτή μαθαίνουν ότι ο Μπάρτι Κράουτς ο Νεώτερος, ένας πιστός Θανατοφάγος, είχε φυγαδευτεί από το Αζκαμπάν και ήταν κρυφά σε κατ´οίκον περιορισμό υπό τον έλεγχο του πατέρα του. Με τη βοήθεια του Πέτιγκριου ο Bόλντεμορτ αποκτά ένα μικρό στοιχειώδες σώμα και ταξιδεύει στην Αγγλία βάζοντας σε εφαρμογή το σχέδιο του να ανακτήσει το σώμα του με την αιχμαλώτιση του Χάρι Πότερ. Ένας κηπουρός, ο Φρανκ Μπράις, κρυφακούει ένα μέρος του σχεδίου και δολοφονείται από το Βόλντεμορτ. Μετά την επιτυχία του σχεδίου του καλεί τους Θανατοφάγους κοντά του να παρακολουθήσουν το θάνατο του Χάρι τον οποίο προκαλεί σε μονομαχία.Ωστόσο κατά τη διάρκεια της μονομαχίας τα ραβδιά τους συνδέονται μαγικά λόγω του δίδυμου πυρήνα από φτερό Φοίνικα που περιέχουν. Εξαιτίας ενός φαινομένου*-Priori Incantatem(Αντίστροφα Ξόρκια)-* τα τελευταία θύματα του Βόλντεμορτ (συμπεριλαμβανομένων των γονιών του Χάρι) εμφανίζονται από το ραβδί του σαν φαντάσματα, αποσπούν την προσοχή του Βόλντεμορτ, δίνοντας στο Χάρι τον ελάχιστο απαιτούμενο χρόνο να πάρει το σώμα του Ντίγκορι, να αποδράσει μέσω του Κυπέλλου-Πύλη και να επιστρέψει στο Χόγκουαρτς.

### ''Το Τάγμα του Φοίνικα''
Στο πέμπτο βιβλίο, *[[Ο Χάρι Πότερ και το Τάγμα του Φοίνικα]]*, ο Βόλντεμορτ συνωμοτεί για μία ακόμη φορά εναντία στον Χάρι. Στο βιβλίο αυτό, ο Χάρι βιώνει τεράστια συναισθηματική πίεση και σύμφωνα με τη Rowling, αυτό ήταν απαραίτητο για να αποδείξει ότι ο Χάρι είναι συναισθηματικά ευάλωτος και επομένως άνθρωπος σε αντίθεση με το Βόλντεμορτ, που είναι συναισθηματικά αναίσθητος και επομένως απάνθρωπος.Ο Χάρι είναι ένας πολύ ανθρώπινος ήρωας και υπάρχει προφανώς μια αντίθεση μεταξύ αυτού και του Βόλντεμορτ, που έχει εσκεμμένα αποβάλλει την ανθρώπινη ιδιότητα του[...] και ο Χάρι, επομένως έπρεπε να φτάσει σε ένα σημείο όπου σχεδόν θα κατέρρεε. Στο βιβλίο αυτό, ο Βολντεμορτ εκμεταλλεύεται την άρνηση του Υπουργείου Μαγείας να δεχτεί την επιστροφή του στη ζωή για να πραγματοποιήσει το σχέδιο του, να ελευθερώσει τη Μπέλατριξ Λεστρέινζ και κάποιους άλλους Θανατοφάγους από το Αζκαμπάν. Στη συνέχεια επεξεργάζεται ένα σχέδιο για να ανακτήσει το πλήρες περιεχόμενο μιας προφητείας που φυλάσσεται στο Τμήμα Μυστηρίων και αναφέρεται σε αυτόν και στο Χάρι. Στέλνει μια ομάδα Θανατοφάγων για να ανακτήσουν την προφητεία, αλλά εκεί τους συναντά το Τάγμα του Φοίνικα. Όλοι εκτός από τη Μπέλατριξ αιχμαλωτίζονται και ο Βόλντεμορτ εμπλέκεται σε μια άγρια μονομαχία με τον Ντάμπλντορ. Ο Βόλντεμορτ προσπαθεί να κυριεύσει το Χάρι αλλά καταλαβαίνει ότι δεν μπορεί ο Χάρι είναι γεμάτος από κάτι που ο Βόλντεμορτ θεωρεί ακατανόητο και το οποίο απεχθάνεται σαν αδυναμία: την αγάπη. Αισθανόμενος ότι ο Ντάμπλντορ μπορεί να νικήσει, ο Βόλντεμορτ διακτινίζεται, αλλά όχι προτού ο Υπουργός Μαγείας τον δει με τα μάτια του, αποδεχόμενος την επιστροφή του.

### ''Ο Ημίαιμος Πρίγκιψ''
Ο Βόλντεμορτ δεν εμφανίζεται στο Ο Χάρι Πότερ και ο Ημίαιμος Πρίγκιψ, αν και η παρουσία του και οι δράσεις του γίνονται αισθητές: κηρύσσει για μία ακόμη φορά τον πόλεμο και ξεκινά να αποκτά δύναμη. Δολοφονεί την Αμέλια Μπόουνς, την επικεφαλής του Τμήματος Επιβολής του Μαγικού Νόμου, και ξεκινάει να καταδιώκει μέλη του Τάγματος του Φοίνικα, συμπεριλαμβανομένης της Έμελιν Βανς.

Η Rowling χρησιμοποιεί αρκετά κεφάλαια για να παρουσιάσει το παρελθόν του Βόλντεμορτ. Σε μια σειρά από φλας μπακ, χρησιμοποιώντας την Κιβωτό των Στοχασμών σαν τέχνασμα πλοκής, αποκαλύπτει ότι ο Βόλντεμορτ είναι ο γιος της μάγισσας Μερόπης Γκάουντ και ενός μαγκλ που ονομάζεται Άντον Χερτ. Ο Χερτ εγκαταλείπει τη Μερόπη πριν γεννηθεί το παιδί τους, ενώ λίγο ώρες μετά τη γέννηση η Μερόπη πεθαίνει. Ο νεαρός Άντον ζει σε ορφανοτροφείο, μέχρι ωσότου γνωρίζει τον Άλμπους Ντάμπλντορ, που του λέει ότι είναι μάγος και κανονίζει να φοιτήσει στο Χόγκουαρτς. Ο Χερτ είναι εξωτερικά ένα πρότυπο μαθητή, αλλά στην πραγματικότητα είναι ένας ψυχοπαθής που βιώνει σαδιστική ευχαρίστηση να χρησιμοποιεί τις δυνάμεις του για να βλάπτει και να ελέγχει τους ανθρώπους. Τελικά δολοφονεί τον πατέρα του και τους παππούδες του ως εκδίκηση που τον εγκατέλειψαν. Το βιβλίο ακόμη ασχολείται με το μίσος του Χερτ για τους Μαγκλ (μη μάγους ανθρώπους), για την εμμονή του για τους Πεμπτουσιώτες και την επιθυμία του να διαχωρίσει τη ψυχή του για να κατακτήσει την αθανασία.

Στην κύρια πλοκή του βιβλίου, το επόμενο βήμα του Βόλντεμορτ είναι ο σχεδιασμός μιας επίθεσης στο Χόγκουαρτς με στόχο τον Ντάμπλντορ. Αυτό επιτυγχάνεται από τον Ντράκο Μαλφόι, που σχεδιάζει τη μεταφορά των Θανατοφάγων στο Χόγκουαρτς μέσω ενός ζεύγους Ντουλαπών Εξαφάνισης, που παρακάμπτουν τα εκτεταμένα προστατευτικά μαγικά που τοποθετήθηκαν γύρω από το κάστρο. Οι Ντουλάπες επιτρέπουν στους Θανατοφάγους να εισέλθουν στο Χόγκουαρτς, όπου η μάχη αρχίζει και ο Ντάμπλντορ περικυκλώνεται. Ο καθηγητής του Χόγκουαρτς(και διπλός πράκτορας) Σέβερους Σνέιπ χρησιμοποιεί τη Φονική Κατάρα (Avada Kedavra) στον Ντάμπλντορ όταν ο Ντράκο δεν μπορεί να πιέσει τον εαυτό του να το πράξει ο ίδιος.

### ''Οι Κλήροι του Θανάτου''
Στο έβδομο και τελευταίο βιβλίο, ''Οι Κλήροι του Θανάτου'', Ο Βόλντεμορτ συνωμοτεί με στόχο να κατακτήσει την απόλυτη εξουσία. Βγάζει από την μέση τον αντικαθιστά με τον Πιος Θίκνες, ο οποίος είναι υπό την Εξουσιαστική Κατάρα. Εγκαθιδρύοντας μια ολοκληρωτική αστυνομοκρατία, καταδιώκει και συλλαμβάνει τους γεννημένους από Μαγκλ μάγους επειδή θεωρείται ότι κλέβουν τη μαγεία από τους καθαρόαιμους μάγους. Συμμετέχει στη σύγκρουση των Θανατοφάγων με το Τάγμα του Φοίνικα στον ουρανό με στόχο τη μεταφορά του Χάρι Πότερ σε ένα ασφαλές σημείο, θέλοντας ο ίδιος να σκοτώσει τον Χάρι Πότερ. Αφότου αποτυγχάνει να σκοτώσει τον Χάρι χρησιμοποιώντας το δανεικό ραβδί του Λούσιους Μαλφόι, (για να αποφύγει τα προηγούμενα ξόρκια) προχωρά σε έρευνα για το ραβδί από κουφοξυλιά, το πιο ισχυρότατο ραβδί που κατασκευάστηκε ποτέ στον κόσμο, θεωρώντας το ως το όπλο που χρειάζεται για να νικήσει τον Χάρι και να γίνει πραγματικά ανίκητος. Η έρευνά του τον οδηγεί στη χώρα όπου βρίσκεται το μαγαζί για ραβδιά του Γκρεκόροβιτς, όπου εκεί σκοτώνει τον γέρο ραβδοποιό. Οι έρευνες επίσης στο Νούρμενγκαντ, η φυλακή στην οποία κρατείται ο Γκέλερτ Γκρίντεβαλντ, όπου τον σκοτώνει κι αυτόν, επειδή αρνήθηκε να του αποκαλύψει το που βρίσκεται το ραβδί από κουφοξυλιά.Τελικά μαθαίνει ότι το ραβδί από κουφοξυλιά βρίσκεται στον τάφο του Ντάμπλντορ και τον σύλησε έτσι ώστε να το πάρει.

Αργότερα, ο Βόλντεμορτ μαθαίνει για τη διάρρηξη στην Γκρίνγκοτς από τον Χάρι Πότερ και τους φίλους του(ο Χάρι και οι φίλοι του έκλεψαν το κύπελλο της Χάφλπαφλ, έναν ακόμη Πεμπτουσιωτή), συνειδητοποιώντας έτσι ότι ο Χάρι και οι φίλοι του ψάχνουν για τους Πεμπτουσιωτές του. Για τον λόγο αυτόν αποφασίζει να κρατά τη Ναγκίνι συνέχεια κοντά του και να την προστατεύσει βάζοντας την σε ένα αόρατο μαγικό κλουβί.Ο ίδιος προσφέρει οίκτο σε όλους όσους βρίσκονται εντός του Χόγκουαρτς με την προϋπόθεσή να του παραδώσουν τον Χάρι Πότερ, άλλα η πλειοψηφία αρνείται.Έτσι μαζεύει έναν μεγάλο στρατό, ο οποίος εισβάλλει στο κάστρο του Χόγκουαρτς και το ρημάζει, ενώ ο Χάρι ψάχνει για να βρει το χαμένο διάδημα της Ράβενκλοου, ένας από τους Πεμπτουσιωτές του, όπου ο Χάρι στο τέλος τον βρίσκει και τον καταστρέφει. Κατά τη διάρκεια της μάχης ο Βόλντεμορτ βρίσκεται στην Καλύβα που Ουρλιάζει. Κάποια στιγμή, δια μέσω του Λούσιους Μαλφόι, καλεί τον Σνέιπ να έρθει στην Καλύβα που Ουρλιάζει όπου εκεί διατάζει την Ναγκίνι να τον σκοτώσει και τον σκοτώνει για να γίνει πραγματικός αφέντης του ραβδιού από κουφοξυλιά, επειδή πιστεύει ότι ο Σνέιπ είναι ο αφέντης του ραβδιού από κουφοξυλιά κι ότι αυτός έγινε αφέντης του ραβδιού αυτού σκοτώνοντας τον Ντάμπλντορ στο προηγούμενο βιβλίο. Τότε δίνει μια ώρα εκεχειρία και στις δυο παρατάξεις, με αντάλλαγμα για τον Χάρι.Ο Χάρι χρησιμοποιώντας τις αναμνήσεις που του έδωσε ο Σνέιπ λίγο πριν πεθάνει, ανακαλύπτει ότι το βράδυ που ο Βόλντεμορτ σκότωσε τους γονείς του ένα κομμάτι της ψυχής του μπήκε μέσα του, καταλήγοντας έτσι να γίνει κι αυτός ένας Πεμπτουσιωτής. Έτσι ο ίδιος να αφήσει τον Βόλντεμορτ να τον σκοτώσει για να καταστραφεί το κομμάτι της ψυχής του Βόλντεμορτ που υπάρχει μέσα του. Όταν ο Χάρι πρόθυμα περπατά στο αρχηγείο του Βόλντεμορτ στο Απαγορευμένο Δάσος, ο Βόλντεμορτ τον ρίχνει κάτω σκοτώνοντας τον φαινομενικά με το ραβδί από κουφοξυλιά. Ωστόσο, η χρήση του αίματος του Χάρι να αναστήσει το σώμα του Βόλντεμορτ αποδεικνύεται ότι είναι ένα σημαντικό πλήγμα γι αυτόν: ενώ το αίμα του Χάρι τρέχει στις φλέβες του Βόλντεμορτ, ο Χάρι δεν μπορεί να σκοτωθεί αφού η προστασία της μητέρας του ζει τώρα μέσα στον ίδιο τον Βόλντεμορτ. Αντ' αυτού, ο Βόλντεμορτ καταστρέφει το μέρος της ψυχής του, που κατοικεί στο σώμα του Χάρι, καταστρέφοντας έτσι έναν ακόμα Πεμπτουσιωτή. Ο Βόλντεμορτ αναγκάζει τον Χάγκριντ να κουβαλήσει το φαινομενικά νεκρό σώμα του Χάρι πίσω στο κάστρο ως τρόπαιο, ξεκινώντας έτσι μια άλλη μάχη, κατά τη διάρκεια της οποίας ο Νέβιλ Λονγκμπότομ αποκεφαλίζει τη Ναγκίνι με το σπαθί του Γκρίφιντορ, σκοτώνοντας την έτσι με αυτόν τον τρόπο. Η μάχη αργότερα μεταφέρεται στη Μεγάλη Τραπεζαρία, όπου εκεί ο Βόλντεμορτ μονομαχεί με τη Μινέρβα ΜακΓκόναγκαλ, τον Κίνγκσλι Σάκλμπολτ και τον Οράτιο Σλάγκχορν ταυτόχρονα. Τότε ο Χάρι αυτοαποκαλύπτεται και εξηγεί στον Βόλντεμορτ ότι ο Ντράκο Μαλφόι έγινε πραγματικά αφέντης του ραβδιού από κουφοξυλιά όταν τον αφόπλισε το βράδυ που σκοτώθηκε κι ότι με τη σειρά του ο ίδιος ο Χάρι έγινε αφέντης του ραβδιού αυτού, όταν πήρε το ραβδί του Ντράκο από τον ίδιο, άρα ότι είναι αυτός (ο Χάρι δηλαδή) αφέντης του ραβδιού από κουφοξυλιά.Ωστόσο, ο Βόλντεμορτ δεν τον πιστεύει και ρίχνει μια Φονική Κατάρα από το ραβδί από κουφοξυλιά για να τον σκοτώσει ενώ ο ίδιος ρίχνει ένα Αφοπλιστικό Ξόρκι από το ραβδί του Ντράκο, αλλά το ραβδί από κουφοξυλιά αρνείται να σκοτώσει τον αφέντη του και το ξόρκι γυρνά πίσω στον Βόλντεμορτ που την έριξε ο οποίος, με όλους τους Πεμπτουσιωτές του να έχουν καταστραφεί, πεθαίνει τελικά.Το πτώμα του τοποθετείται σε ένα διαφορετικό δωμάτιο από όλους τους άλλους οι οποίοι πέθαναν πολεμώντας τον.

Η Ρόουλινγκ δήλωσε ότι μετά τον θάνατο του ο Βόλντεμορτ είναι αναγκασμένος να υπάρχει σε μια καχεκτική βρεφοειδή μορφή την οποία είδε ο Χάρι στο αιθέριο μέρος που ήταν σαν τον σταθμό του Κινγκ Κρος του Λονδίνου, όπου εκεί είδε και τον Ντάμπλντορ, μετά την αντιπαράθεση του με αυτόν στο Απαγορευμένο Δάσος. Η Ρόουλινγκ επίσης ανέφερε ότι παρά τον φόβο που έχει για τον θάνατο, δεν μπορεί να γίνει φάντασμα.

## Χαρακτήρας

Ο Βόλντεμορτ θεωρείται άκρως απάνθρωπος και σαδιστής ακόμη και στους δικούς του οπαδούς που τον υπηρετούν από ένα μείγμα φόβου και σεβασμού. Η Ρόουλινγκ τον χαρακτηρίζει ως "τον πιο μοχθηρό μάγο εδώ και εκατοντάδες χρόνια". Επίσης τον περιγράφει ως έναν "ψυχοπαθή, που στερείται των φυσιολογικών ανθρώπινων αντιδράσεων στα βάσανα των άλλων ανθρώπων" και που έλκει δειλούς, αλλά κακόβουλους ανθρώπους, οι οποίοι από ανανδρία στέκονται στη σκιά δυνατότερων ανθρώπων, όπως ο Ποντικοουράς. Είναι μεγαλομανής και πιστεύει ότι είναι ανώτερος όλων σε τέτοιο βαθμό που συχνά αναφέρεται στον εαυτό του σε τρίτο πρόσωπο, αποκαλώντας τον "Λόρδο Βόλντεμορτ". Η Ρόουλινγκ επισημαίνει ότι ο Βόλντεμορτ είναι διψασμένος για εξουσία, ρατσιστής και έχει την ανθρώπινη ζωή σε πλήρη απαξίωση. Η Ρόουλινγκ αναφέρει ακόμη ότι αν ο Βόλντεμορτ κοίταζε στον καθρέπτη του Έριζεντ (ο καθρέπτης που δείχνει την πιο βαθιά επιθυμία ενός ανθρώπου) θα έβλεπε τον "Εαυτό του παντοδύναμο και αθάνατο. Αυτή είναι η επιθυμία του".

Η Ρόουλινγκ επίσης αναφέρει ότι το γεγονός ότι ο Βόλντεμορτ γεννήθηκε εξαιτίας της επίδρασης του ερωτικού φίλτρου έχει σχέση με την ανικανότητα του να καταλάβει την πραγματική σημασία της αγάπης και ότι "είναι ένας συμβολικός τρόπος για να δείξει ότι ο Βόλντεμορτ προήλθε από μία ένωση ανθρώπων από όπου έλλειπε η αγάπη. Το μαγικό με το οποίο ο Άντον Χερτ έγινε πατέρας του Βόλντεμορτ είναι σημαντικό γιατί δείχνει εξαναγκασμό και δεν υπάρχει πιο επιζήμιος τρόπος για να έρθεις στον κόσμο από το αποτέλεσμα μιας ανάλογης ένωσης".

Η Ρόουλινγκ επίσης τονίζει ότι ο μεγαλύτερος φόβος του Βόλντεμορτ είναι ο ατιμωτικός θάνατος και ότι το μπόγκαρτ του θα ήταν το δικό του πτώμα. Χαρακτηριστικά ανέφερε ότι "Ο φόβος του Βόλντεμορτ είναι ο θάνατος, ο ατιμωτικός θάνατος. Εννοώ ότι ο ίδιος θεωρεί το θάνατο ατιμωτικό. Πιστεύει ότι είναι μία αισχρή ανθρώπινη αδυναμία. Ο χειρότερος φόβος του είναι ο θάνατος." Σύμφωνα με την Ρόουλινγκ η διαφορά μεταξύ του Χάρι και του Βόλντεμορτ είναι το γεγονός ότι ο Χάρι αποδέχεται τη θνητότητα και για αυτό τον λόγο ο Χάρι είναι στο τέλος ισχυρότερος από τον αντίπαλό του: "Ο πραγματικός κυρίαρχος του Θανάτου (δηλαδή κάποιος σαν τον Χάρι) αποδέχεται ότι πρέπει να πεθάνει και συνειδητοποιεί ότι υπάρχουν πολύ χειρότερα πράγματα από το Θάνατο στον κόσμο των ζωντανών".

## Εξωτερική εμφάνιση
Κατά την παιδική του ηλικία και γενικά στα νιάτα του, ο Τομ Μαρβόλο Ρίντλ (Άντον Μόρβολ Χερτ στην ελληνική μετάφραση) ήταν ψηλός και πολύ όμορφος, με χλωμό δέρμα, κατάμαυρα μαλλιά και σκούρα μάτια. Όταν ο Χάρι τον είχε δει σε μια ανάμνηση από την Κιβωτό των Στοχασμών, παρατήρησε ότι δεν υπήρχε ίχνος της οικογένειας Γκάουντ στο πρόσωπό του, και ότι στην πραγματικότητα ήταν μια μικρογραφία του πατέρα του: "ψηλός για τα έντεκά του χρόνια, μαυρομάλλης και με χλωμό δέρμα". Η όμορφη εμφάνιση του Ριντλ συνέχιζε να αυξάνεται καθώς μεγάλωνε και τις χρησιμοποιούσε πανούργα για να γοητεύσει πολλούς από τους καθηγητές στο Χόγκουαρτς. Μετά την ανάκτηση του σώματος του στο τέταρτο βιβλίο (*[[Ο Χάρι Πότερ και το Κύπελλο της Φωτιάς]]*) η Ρόουλινγκ περιγράφει το Βόλντεμορτ με όψη λευκότερη και από νεκροκεφαλή, με πλατιά και ζωηρά κόκκινα μάτια που έχουν κόρες λεπτές και κάθετες σαν της γάτας, μύτη πλακουτσωτή σαν του φιδιού με σχισμές αντί για ρουθούνια και λεπτά χέρια σαν χλομές λεπτές αράχνες με αφύσικα μακριά δάκτυλα. Ακόμη όπως αναφέρεται στο πρώτο κεφάλαιο του έβδομου βιβλίου (*[[Ο Χάρι Πότερ και οι Κλήροι του Θανάτου]]*) ο Βόλντεμορτ δεν έχει χείλη.

## Παραπομπές


## Εξωτερικοί σύνδεσμοι

* Lord Voldemort στο Harry Potter Lexicon
* Lord Voldemort στο Villains (wiki)

Κατηγορία:Χαρακτήρες της σειράς Χάρι Πότερ
Κατηγορία:Υπερκακοί